Tromagijski turnir

Tromagijski turnir je imaginarni turnir iz romana Harry Potter i Plameni pehar britanske spisateljice J. K. Rowling.

Turnir je bio ustanovljen krajem 13. vijeka kao prijateljsko nadmetanje između tri najveće i najpoznatije evropske škole čarobnjaštva - škole vještičarenja i čarobnjaštva Hogwarts iz Velike Britanije, Akademije magije Beauxbatons iz Francuske i Instituta magije Durmstrang. Cilj turnira je bio uspostavljanje veza između mladih vještica i čarobnjaka različitih nacionalnosti. Međutim, nakon što se povećao broj poginulih turnir je prekinut. Tokom vijeka je bilo nekoliko pokušaja obnavljanja turnira, ali ni jedan nije bio uspješan. Nakon posljednjeg pokušaja oživljavanja turnira u 19. vijeku turnir je pao u zaborav sve do 1994.

Odjel za međunarodnu magijsku saradnju i  Odjel za magijske igre i sportove koji djeluju unutar britanskog Ministarstva magije ponovno su organizovali turnir 1994., ovaj put s posebnim mjerama sigurnosti kako bi se spriječila smrt takmičara. Nagrada je iznosila hiljadu galeona.

Turnir je održan u Hogwartsu i sastojao se od tri zadatka za takmičare, a održavani su u intervalima od nekoliko mjeseci. Svaku je od tri škole na turniru mogao predstavljati po jedan učenik - prvak. Na turnir su se mogli prijaviti svi punoljetni učenici (po čarobnjačkom zakonu oni stari najmanje 17 godina). Nedugo nakon dolaska predstavnika Beauxbatonsa i Durmstranga, moćan magični predmet, poznat kao Plameni pehar, je izabrao prvake:

Fleur Delacour iz Beauxbatonsa 
Viktor Krum iz Durmstranga
Cedric Diggory iz Hogwartsa 
Harry Potter, također iz Hogwartsa, neobjašnjivo izabran.

 Tok događaja na turniru 1994.-1995.

 Mjerenje čarobnih štapića 

Mjerenje čarobnih štapića je tradiocionalni dio Tromagijskog turnira. To je ustvari provjera ispravnosti čarobnih štapića prvaka prije natjecanja na tri zadatka Tromagijskog turnira. Na Turniru 1994. godine u Hogwartsu, ispravnost štapića je provjeravao gospodin Ollivander, prodavač čarobnih štapića u Zakutnoj ulici. uz prisustvo 5 sudaca. Tom prilikom je utvrđivao sastav čarobnih štapića, te probao kako izvode čarolije. Tom ritaulu je bila prisutna Rita Skeeter sa svojim kamermanom, te je razgovarala s Harryjem.

 Prvi zadatak 
Cilj prvog zadatka je bio da svaki od prvaka uzme zlatno jaje koje čuva zmaj kako bi se ispitale njihove sposobnosti pod pritiskom. Takmičari nisu unaprijed znali što će biti njihov zadatak, a pet ih je sudaca ocjenjivalo ocjenama od jedan do deset.

Svaki je prvak morao proći pokraj vrste zmaja koju je prije toga izvukao u minijaturnoj verziji. Cedric je izvukao Švedsku kratkonosu zmajicu, Fleur Običnu velšku zelenu, Krum je dobio Kinesku meteorku, a Harry Mađarsku bodljorepu, najjaču i najagresivniju od svih.

Svi su prvaci uspješno izvršili svoj zadatak. Fleur je koristila čaroliju za uspavljivanje, Krum je svojeg zmaja onesposobio čarolijom konjunktivitisa naciljanom u oko, Cedric je iskoristio svoj talent iz preobrazbi i jedan je kamen preobrazio u psa koji je trebao odvratiti pozornost zmajici, a Harry je prizvao svoju metlu, Vatrenu munju.

Svi su prvaci, unatoč tome što to nisu smjeli saznati, već prije samog zadatka znali što će morati napraviti na zadatku. Hagrida je u zadatak uputio Moody, koji je pokazao zmajeve Harryu, ali je poveo i Madame Maxime, koja je svoja saznanja prenjela svojoj prvakinji, Fleur Delacour. Karkaroff je također znao za zmajeve koje je vidio iste noći kad i Harry (Harry se na povratku u dvorac sudario s njim, ali ga ovaj nije vidio jer je nosio plašt nevidljivosti). Harry je kasnije za zmajeve rekao i Cedricu zato što je on bio jedini prvak koji o zadatku nije znao ništa, pa je smatrao da je to jedini pošteni postupak.

Sudci su bili ravnatelji škola: Albus Dumbledore, Olympe Maxime i Igor Karkaroff, te predstavnici iz Ministarstva magije: Ludovic Bagman i Bartemius Crouch. Harry je od Bagmana dobio 10 bodova, od Madame Maxime 8, od Karkaroffa 4, a od Dumbledorea i Croucha po 9 bodova. Sa ukupno 40 bodova iz prvog zadatka se plasirao na prvu poziciju koju je dijelio sa Krumom. Na drugoj je bio Cedric, a na trećoj Fleur.

 Božićni bal 
Božićni bal je održan tokom zimskih praznika, a pristup je bio dozvoljen učenicima četvrte godine i svima starijima, iako su mlađi učenici mogli doći ako ih je pozvao neko od starijih učenika (npr. Neville je pozvao Ginny, učenicu s treće godine). Tradicionalno prvaci i njihovi plesni partneri otvaraju bal. Harryjeva je parterica bila Parvati Patil, Cedricova partnerica je bila Cho Chang, Fleurin partner bio je Roger Davies, a Krumova Hermiona Granger. Ron Weasley je htio pozvati Fleur, ali kad ga je ona podrugljivo odbila, on je pozvao Padmu Patil, Parvatinu sestru. Neobično je, što je bio jako ljubomoran na Kurma koji je pozvao Hermionu.

Bal je tradiocinalni dio Tromagijskog turnira. Otvaraju ga prvaci sa svojim pratnjama i oni plešu prvi ples. Zatim im se pridružuju i ostali učenici i profesori. Na Tromagijskom turiniru 1994. godine u Hogwartsu, Bal je održan u Velikoj dvorani. Pet stolova za kojim obično stanovnici dvorca objeduju su bili zamjenjeni malim stolićima za dvoje i velikim plesnim podijem. Hrana za stolićima se naručuje tako što se sa jelovnika glasno izgovori ime jela koje ta osoba želi naručiti.

U filmu Harry Potter i Plameni pehar, scenarist je dodao na Božićni bal i koncert rock benda Čudnovate sestre, iako se u knjizi koncert nigdje ne spominje. Bend Čudnovate sestre se spominje u knjizi na nekoliko mjesta kao čarobnjački rock bend kojeg mogu slušati samo vještice i čarobnjaci.

 Drugi zadatak 
Zlatno jaje koje su prvaci morali uzeti u prvom zadatku trebalo je biti otvoreno pod vodom kako bi saznali što ih čeka u drugom zadatku. Harry je uz Cedricovu pomoć shvatio tekst pjesme, a kućni vilenjak Dobby je za njega ukrao škrobilje, kako ib mogao disati pod vodom. Zadatak je bio da svaki prvak vrati nešto što mu je "vrijedno", ispostavilo se da su to bili prijatelji ili rođaci, s dna hogwartskog jezera. Harryev je morao spasiti Rona Weasleya, Cedric Cho Chang, Krum Hermionu Granger, a Fleur svoju mlađu sestru Gabrielle.

Sva su četiri prvaka pronašla način za disanje pod vodom. Na putu do dna čekao ih je niz prepreka. Gruvalice i druge magične zvijeri su ih napadale, a taoce su čuvali Vodenljudi. Oni su se pobrinuli da ni jedno stvorenje iz jezera ne naškodi taocima, te su se pobrinuli da prvak pronađe svog taoca. Harry je prvi došao do taoca, ali je zaostao kako bi bio siguran da će svi taoci biti spašeni. Fleur nije uspjela završiti zadatak pa je Harry uz svojeg taoca, Rona, spasio i Fleurinu sestru. Prvaci su ocjenjivani kao i u prvom zadatku. Iako je Harry isplivao na obalu tek kao treći, dodatne mu je bodove donijela njegova plemenitost. Nakon drugog zadatka Cedric i Harry su bili izjednačeni  bodovima.

 Treći zadatak 
Treći je zadatak bio proći kroz labirint, koji je stvoren na metlobojskom terenu u Hogwartsu, i doći do Tromagijskog pokala koji je smješten u sredini labirinta. Umjesto ocjenjivanja, pobjednik turnira je onaj prvak koji prvi dođe do pokala. Prvaci su redom puštani u labirint, ovisno o dotada osvojenim bodovima. Osim što je vrlo zamršen labirint sam po sebi bio prepreka, u labirint su puštena mnoga magična stvorenja kao što su praskavi repani, bauci, orjaški pauci, sfinga, te mnoge druge čarolije. Harryju je pomogao profesor Moody tako što je sa vanjske strane labirinta rješavao većinu prepreka koje su ga čekale, pa je tako Harry prvi došao do pokala.

Zadatak nije bio regularan zato što su Krum i Fleur eliminirani nakon što je Krum, koji je bio pod kletvom Imperius napao Fleur. Krum je pokušao napasti i Cedrica, ali mu je pomogao Harry pa su njih dvojica zajedno došli do pokala. Nakon što su dotakli pokal našli su se na groblju gdje je Cedrica ubio Peter Pettigrew po naređenju Lorda Voldemorta. Harry je bio potreban Voldemortu zbog svoje krvi, koja mu je pomogla da opet dobije tijelo. Harry je uspio pobjeći noseći sa sobom Cedricovo tijelo.

Kategorija:Harry Potter